b'\n_START_ARTICLE_\nCorinne Alison Manogue\n_START_SECTION_\n\xc5\xbdivljenje in delo\n_START_PARAGRAPH_\nNjena zgodnja raziskovanja vsebujejo kvantno teorijo polja v ukrivljenem prostoru in obravnavo vrte\xc4\x8dih se opazovalnih sistemov. V novej\xc5\xa1em \xc4\x8dasu se osredoto\xc4\x8da na uporabo oktonionov v teoriji osnovnih delcev._NEWLINE_Doktorirala je leta 1984 na Univerzi Teksasa pod DeWittovim mentorstvom. Njena disertacija Vakuum v prisotnosti elektromagnetnih polj in meje vrtenj (The Vacuum in the Presence of Electromagnetic Fields and Rotating Boundaries) je vsebovala dva lo\xc4\x8dena rezultata: obravnavo gravitacijskega Casimirjevega pojava v vrte\xc4\x8dih se opazovalnih sistemih in razpravo o supersevanju v gravitacijskih in elektromagnetnih kontekstih. Kasneje se je pokazala fizikalno pomembna napaka predznaka pri obravnavi elektromagnetnega primera v standardnih u\xc4\x8dbenikih._NEWLINE_Trenutno je profesorica fizike na Dr\xc5\xbeavni univerzi Oregona. Poleg njenega dela na podro\xc4\x8dju matemati\xc4\x8dne fizike je veliko prispevala k pou\xc4\x8devanju fizike. Od leta 1997 vodi Paradigms in Physics Project, popolno prestruktuiranje dodiplomske fizike kot glavnega predmeta okrog ve\xc4\x8d bistvenih  \xc2\xbbparadigem\xc2\xab. Je tudi soavtorica knjige o oktonionih.'